ddrg/super_eurlex huggingface dataset:
18.

na podlagi poročila Računskega sodišča ugotavlja, da je Komisija leta 2014 v imenu inštituta in drugih institucij Unije podpisala okvirno pogodbo za nakup programske opreme, licenc in opravljanje z njimi povezanih storitev vzdrževanja informacijske tehnologije in svetovanja ter da inštitut pri predhodnih kontrolah ni sistematično preverjal cen in pribitkov izvajalca okvirne pogodbe, ki so jih zaračunavali dobavitelji; poudarja, da so plačila izvajalcu okvirne pogodbe znašala skupaj 64 000 EUR; je seznanjen z odgovorom inštituta, da je upošteval mehanizem iz okvirne pogodbe in da se je zadevna okvirna pogodba iztekla ter je bila nadomeščena z novo, ki določa, da sta pri vsaki ponudbi razvidna osnovna cena in pribitek izvajalca; poudarja dejstvo, da se lahko z okvirno pogodbo omeji konkurenca, saj ni dokazov, da izvajalec okvirne pogodbe dobavitelje izbira na konkurenčni osnovi; poziva Komisijo, naj poroča o konkurenčnosti okvirnih pogodb; poziva inštitut, naj prilagodi predhodne kontrole za plačila na podlagi takih pogodb in zagotovi konkurenčni postopek za vsa javna naročila;
14.

poudarja, da so kršitve odbora v tem primeru povzročile pomembno izgubo javnih sredstev, povezano s pravnimi storitvami, bolniškim dopustom, zaščito žrtev, zmanjšanjem storilnosti, sestanki predsedstva in drugih organov ipd.; zato meni, da gre z vidika odgovornosti, proračunskega nadzora in dobrega kadrovskega upravljanja v institucijah, organih, uradih in agencijah Unije za zaskrbljujoč primer; v zvezi s tem opozarja, da je Računsko sodišče v posebnem poročilu št. 13/2019 z naslovom Etične okvire revidiranih institucij Unije bi bilo mogoče še izboljšati navedlo, da etično ravnanje v javnih zadevah prispeva k trdnejšemu finančnemu poslovodenju in večjemu zaupanju javnosti, vsako neetično ravnanje uslužbencev in članov institucij in organov Unije pa pritegne precejšnjo pozornost javnosti in zmanjša zaupanje v institucije Unije;
6.

pozdravlja, da agencija še naprej tesno sodeluje z mrežo agencij s področja pravosodja in notranjih zadev in devetimi agencijami, ki jo sestavljajo (med drugim zlasti z Agencijo Evropske unije za sodelovanje na področju preprečevanja, odkrivanja in preiskovanja kaznivih dejanj (Europol) ter Evropsko agencijo za mejno in obalno stražo); ugotavlja, da si te agencije delijo usposabljanja in organizirajo tečaje; odločno spodbuja agencijo, naj dejavno išče možnosti za nadaljnje in tesnejše sodelovanje z vsemi agencijami Unije; poziva agencijo, naj preuči možnosti za deljenje virov o prekrivajočih se nalogah (kot so IT in druge storitve) z agencijami v svoji bližini, zlasti z Agencijo Evropske unije za temeljne pravice na Dunaju in Evropskim organom za delo v Bratislavi;
7.

poziva Komisijo, naj v študiji izvedljivosti oceni, ali je mogoče – če popolna združitev ni izvedljiva – vzpostaviti vsaj skupne sinergije z Evropsko fundacijo za izboljšanje življenjskih in delovnih razmer; poziva jo tudi, naj oceni oba scenarija, in sicer selitev centra na sedež fundacije v Loughlinstown na Irskem oziroma selitev fundacije na sedež centra v Solun; ugotavlja, da bi to pomenilo delitev korporativnih in podpornih storitev ter skupno upravljanje prostorov, pa tudi skupno informacijsko in komunikacijsko tehnologijo, telekomunikacije in internetno infrastrukturo, s čimer bi precej zmanjšali stroške, privarčevana sredstva pa bi lahko porabili za financiranje obeh agencij; priznava, da je učinkovito, uspešno in brezhibno delo agencij tesno povezano z ustrezno ravnjo financiranja za kritje operativnih in upravnih dejavnosti; zato poziva države članice, naj dejavnosti, ki jih morajo opraviti agencije, prilagodijo financiranju, ki je tem agencijam dodeljeno;
10.

ugotavlja, da je izvršni direktor od skupnih stvarnih in denarnih prispevkov za dejavnosti Skupnega podjetja IMI 2 v višini 1 638 000 000 EUR, ki bi jih morali zagotoviti člani panoge in pridruženi partnerji, potrdil 82 500 000 EUR, do konca leta 2017 pa so bili prijavljeni dodatni prispevki v višini 50 300 000 EUR; poleg tega ugotavlja, da je izvršni direktor potrdil denarne prispevke članov panoge v višini 7 600 000 EUR; ugotavlja tudi, da so posledično prispevki članov panoge Skupnemu podjetju IMI 2 za dejavnosti programa Obzorje 2020 konec leta 2017 znašali skupno 140 400 000 EUR, medtem ko so denarni prispevki Unije znašali 157 300 000 EUR; poudarja, da so bile na tej stopnji izvajanja programa 40 projektom v okviru programa Obzorje 2020 (od tega jih je bilo ob koncu leta 2017 37 še vedno v teku) dodeljene obveznosti v višini 391 000 000 EUR iz sredstev Unije in stvarni prispevki članov industrije v višini 381 000 000 EUR;
A.

ker sta Evropski parlament in Svet na vztrajanje Parlamenta v okviru proračunskega postopka za leto 2019 odločila, da bo v spremembi proračuna v letu 2019 predvideno 100 milijonov EUR za okrepitev programov Obzorje 2020 in Erasmus+; Parlament in Svet sta Komisijo pozvala, naj to spremembo proračuna, ki ne bo vsebovala nobenih drugih elementov, predstavi, kakor hitro bo spomladi 2019 končana tehnična prilagoditev večletnega finančnega okvira za leto 2020, vključno z izračunom skupne razlike do zgornje meje za obveznosti;
13.

poziva agencijo, naj še okrepi politiko uravnotežene zastopanosti spolov, da bi dosegla spremembo na področju, na katerem so kot strokovnjaki tradicionalno dejavni predvsem moški, in je kljub temu, da je v kabinetu izvršnega direktorja ter enoti za vire in IT zaposlenih več žensk, ženskega spola zgolj 22 % vsega osebja iz razreda AD8 in več;
8.

poudarja, da je Komisija 14. junija 2017 objavila sporočilo o prispevku EU k spremenjenemu projektu ITER, v katerem je predlagala, da bi primerna rezerva za časovni načrt znašala do 24 mesecev, za proračun pa 10 do 20 % sredstev; poleg tega ugotavlja, da je bil med ukrepi, ki so bili sprejeti, da bi upoštevali omejitev proračuna na 6 600 000 000 EUR, odlog naročila in namestitve vseh sestavnih delov, ki niso bistveni za prvo plazmo; je zelo zaskrbljen, da so bili sicer sprejeti pozitivni ukrepi za izboljšanje upravljanja in nadziranja gradbene faze projekta ITER, vendar še vedno obstaja tveganje nadaljnjih zvišanj stroškov in zamud pri izvedbi projekta glede na novo predlagano osnovo; poziva skupno podjetje in dejansko vse strani v projektu, naj sprejmejo ustrezne ukrepe za opredelitev in analizo vseh potencialnih tveganj ter pripravijo akcijski načrt, ki bo vključeval nadaljnjo analizo učinka izstopa Združenega kraljestva iz EU;
15.

pozdravlja dejstvo, da so bili vsi razpisi za zbiranje predlogov objavljeni in zaključeni v skladu z ustreznimi načrti dela in da so bila nepovratna sredstva dodeljena in izplačila izvedena precej pred koncem opredeljenih ciljnih rokov;
8.

z zaskrbljenostjo ugotavlja, da so omejitve človeških virov in proračuna agencije v letu 2017 predstavljale tveganje za zamude in pa tudi potrebo po ponovni določitvi prednostnih ciljev in zmanjšanju obsega nekaterih poročil in mnenj; meni, da je za kakršno koli povečanje nalog in vloge agencije potrebno ustrezno povečanje njenih virov in števila zaposlenih;
9.

poziva agencijo, naj v največji možni meri izkoristi potencialno rabo sistemov RPAS; poudarja, da so ti sistemi po naravi večnamenski in se lahko uporabljajo za številne dejavnosti, ki vključujejo plovila in osebe v nevarnosti, spremljanje in zaznavanje onesnaženja morja, vključno z izlitjem nafte in odpadki, pa tudi splošno identifikacijo in sledenje plovil vseh velikosti ter njihovih dejavnosti, tudi potencialno nezakonitih dejavnosti (npr. nezakoniti ribolov, nedovoljen promet s prepovedanimi drogami, nezakonite migracije itd.);
1.

se strinja s Komisijo, da so pogoji iz člena 4(1) uredbe o ESPG izpolnjeni in da je Francija na podlagi te uredbe upravičena do finančnega prispevka v znesku 9 894 483 EUR, kar je 60 % skupnih stroškov v znesku 16 490 805 EUR, od česar stroški prilagojenih storitev znašajo 16 410 805 EUR, stroški priprav, upravljanja, obveščanja in publicitete, nadzora in poročanja pa 80 000 EUR;
A.

ker se predlog spremembe proračuna št. 4/2018 nanaša na predlagano uporabo Solidarnostnega sklada Evropske unije za pomoč Bolgariji in Litvi za poplave, Grčiji za potrese na otoku Kos in Poljski za nevihte, ki so jih prizadeli v letu 2017;
20.

na podlagi poročila Računskega sodišča ugotavlja, da je služba Komisije za notranjo revizijo maja 2016 pripravila revizijsko poročilo, v katerem je poudarila, da je vsekakor treba razjasniti, kakšno vlogo in odgovornosti ima enota za javno naročanje, ter analizirati njeno delovno obremenitev, da bi povečali učinkovitost procesov in postopkov ter občutno izboljšali javno naročanje in spremljanje; ugotavlja, da sta se agencija in služba Komisije za notranjo revizijo dogovorila o načrtu za popravljalne ukrepe; na podlagi navedb agencije ugotavlja, da je od šestih priporočil že zaključila dve „zelo pomembni“ in tri „pomembna“, zadnje priporočilo pa namerava zaključiti oktobra 2017; poziva agencijo, naj organ za podelitev razrešnice obvesti o sprejetih ukrepih;
16.

ugotavlja, da je upravni odbor 1. maja 2017 sprejel predpise za preprečevanje in obvladovanje nasprotij interesov v zvezi s svojimi člani, tudi v zvezi z njihovimi izjavami o interesih; z obžalovanjem ugotavlja, da je bil pristop Europola tak, da je razglasil odsotnost nasprotja interesov; z zaskrbljenostjo ugotavlja, da so člani upravnega odbora še naprej objavljali izjave o odsotnosti nasprotja interesov; poziva člane upravnega odbora, naj namesto izjav o odsotnosti nasprotja interesov objavijo svoje izjave o interesih, v katerih navedejo članstvo v drugih organizacijah; poudarja, da člani upravnega odbora sami ne morejo razglasiti, da niso v položaju nasprotja interesov; ugotavlja, da so bili člani in nadomestni člani upravnega odbora pozvani, naj do 15. decembra 2017 izpolnijo, podpišejo in predložijo svoje izjave o interesih skupaj s svojimi življenjepisi, da bi bili nato objavljeni na spletnem mestu Europola; pozdravlja, da so bili na spletnem mestu Europola objavljeni življenjepisi članov upravnega odbora; poziva Europol, naj organu za podelitev razrešnice poroča, ali so člani upravnega odbora do določenega roka dejansko objavili svoje izjave o interesih;
1.

na podlagi poročila Računskega sodišča ugotavlja, da je center leta 2012 podpisal okvirno pogodbo z najvišjim dovoljenim skupnim zneskom za posamezne pogodbe v višini 250 000 EUR, kar je bilo podrobno navedeno v obvestilu o javnem naročilu; z zaskrbljenostjo ugotavlja, da center te omejitve ni upošteval; poleg tega ugotavlja, da so do konca leta 2015 skupna plačila v okviru te pogodbe znašala 382 181 EUR, torej so zgornjo mejo presegla za 50 %; poudarja, da plačila, ki so presegla zgornjo mejo, kažejo, da bi bilo treba izboljšati postopek centra za spremljanje okvirnih pogodb; poziva center, naj organu za podelitev razrešnice poroča o popravljalnem ukrepu, ki je zdaj označen kot „se izvaja“ in o prihodnjih izboljšavah pri spremljanju okvirnih pogodb;
19.

ugotavlja, da je fundacija leta 2016 sprejela ključne ukrepe, s katerimi je izboljšala učinkovitost sistemov notranje kontrole (SNK) na področju vodenja (SNK 1: poslanstvo in vrednote; SNK 2: etične in organizacijske vrednote; SNK 7: operativna struktura), kadrovskega upravljanja (SNK 3: razporejanje osebja in mobilnost; SNK 4: ocenjevanje in razvoj osebja), strategije, načrtovanja in sodelovanja z deležniki (SNK 5: cilji in kazalniki uspešnosti ter SNK 6), obvladovanja tveganja in procesov (SNK 11: upravljanje dokumentov in SNK 12: informiranje in komuniciranje);
7.

priznava, da imajo prizadete regije Helsinki-Uusimaa, Länsi-Suomi in Etelä-Suomi že izkušnje z obsežnim odpuščanjem delavcev v podjetjih v sektorjih elektronike in programske opreme in da imata regiji Länsi-Suomi in Etelä-Suomi visoko regionalno stopnjo brezposelnosti (14,6 % oziroma 17,5 % delovne sile); je seznanjen, da naj bi v ukrepih sodelovalo 1000 od 1248 odpuščenih presežnih delavcev, upravičenih do prispevka iz ESPG;
3.

opozarja, da je gospodarska kriza povzročila močan pritisk na ceno storitev trženja in pomoč kupcem blaga in storitev, kar je vodilo k zmanjšanju prihodkov in donosnosti ponudnikov storitev; ob upoštevanju dejstva, da so stroški dela daleč najvišji stroški proizvodnje v sektorju klicnih centrov, ugotavlja, da so se podjetja na te neugodne razmere odzval s preseljevanjem, posegi v stroške dela ali zaprtjem; obžaluje, da je med letom 2009 in prvim četrtletjem leta 2014 tretjina vseh italijanskih podjetij v sektorju prenehala delovati;
D.

ker je najvišji letni proračun, ki je na voljo za ESPG, 150 milijonov EUR (cene iz leta 2011) in ker je v členu 11(1) uredbe o ESPG navedeno, da se lahko 0,5 % tega zneska (tj. 844 620 EUR leta 2017) uporabi za tehnično pomoč na pobudo Komisije za financiranje dejavnosti priprave, spremljanja, zbiranja podatkov in razvoja zbirke znanja, upravno in tehnično podporo, dejavnosti informiranja in komuniciranja ter revizijo, nadzor in ocenjevanje, ki so potrebni za izvajanje uredbe o ESPG;
99.

opozarja, da je glavni cilj razvojne politike Unije zmanjšati in sčasoma izkoreniniti revščino ter da so ERS do sedaj dosegli napredek v državah AKP ter čezmorskih državah in ozemljih; verjame, da so uspešna razvojna pomoč in vprašanja migracij medsebojno povezana, saj so lahko migracije posledica socialnih in ekonomskih šibkosti in je odpravljanje temeljnih vzrokov za migracije mogoče povezati z usmerjeno razvojno pomočjo;
14.

potrjuje, da je agencija sprejela celovito politiko o preprečevanju in obvladovanju nasprotij interesov ter strategijo za boj proti goljufijam; ugotavlja, da je bilo od skupno 13 ukrepov, ki naj bi bili izvedeni do konca leta 2017, devet že izvedenih; ugotavlja, da so kontrole, s katerimi agencija preprečuje in odkriva goljufije, podobne tistim, ki se uporabljajo za zagotavljanje zakonitosti in pravilnosti transakcij, kot so „načelo štirih oči“, avtomatizirane kontrole v finančnih in računovodskih sistemih, zunanji izračun plač kot tudi izjave o interesih, ki so jih vedno podpisali člani izbirnega sveta; se z zadovoljstvom seznanja s trditvami agencije, da vse od njene ustanovitve ni prišlo do nobenih goljufij;
16.

poudarja prispevek agencije k pomorski varnosti in preprečevanju onesnaževanja z ladij ter naftnih in plinskih ploščadi na morju v Evropi ter pomoč, ki jo ponuja državam članicam in Komisiji pri izvajanju mednarodne zakonodaje in zakonodaje Unije; pozdravlja in spodbuja sodelovanje agencije z drugimi evropskimi agencijami na področju begunske krize ter ponovno potrjuje, da je treba agenciji zagotoviti vse finančne, materialne in človeške vire, ki jih potrebuje za učinkovito opravljanje svojih nalog, tudi za izjemno pomembne dejavnosti, ki ne sodijo v njen mandat (tj. prispevek v obliki znanja, operativne podpore in osebja agencije v begunski krizi);
11.

priznava in pozdravlja, da fundacija nenehno prispeva k posodabljanju sistemov za izobraževanje in usposabljanje ter povečevanju človeškega kapitala partnerskih držav, vključno s podporo za dialog Unije o migracijah in partnerstvi za mobilnost s sosednjimi državami; je seznanjen, da je fundacija opravila popis podpornih ukrepov za migrante z vidika zaposlovanja ter znanja in veščin (MISMES) in oblikovala priporočila v zvezi z veščinami in znanjem ter migracijami; pozdravlja sodelovanje med fundacijo in partnerskimi državami na področju analize pojava NEET (mladi, ki niso zaposleni ter se ne izobražujejo ali usposabljajo);
7.

na podlagi poročila Računskega sodišča ugotavlja, da so bili ob koncu leta 2014 zaključeni štirje naknadni pregledi in revizije izbranih podjetij, ki so del Evropske zveze farmacevtske industrije in združenj (EFPIA), dva pregleda in reviziji pa so tedaj še potekali; ti pregledi in revizije so zajemali podjetja, ki k projektom Skupnega podjetja prispevajo največ prispevkov v naravi, zato so zagotovili široko pokritost programa;
17.

poziva države članice in vse sodelujoče institucije, naj zagovarjajo širšo uporabo odstopanja od pragov upravičenosti ter se zavzemajo za mala in srednja podjetja, podaljšanje referenčnih obdobij ter možnost vključitve presežnih delavcev, ki ponujajo sorodne storitve, k presežnim delavcem zadevnega podjetja, s čimer bi učinkoviteje in bolj smotrno uporabljali ESPG;
8.

opozarja, da se v skladu z Uredbo (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH), o ustanovitvi Evropske agencije za kemikalije ter spremembi Direktive 1999/45/ES ter razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (uredba REACH) (3) agencija financira s pristojbinami, ki jih industrijski sektor plačuje za registracijo kemičnih snovi, in z morebitnimi izravnalnimi subvencijami Unije v skladu s členom 208 Uredbe (EU, Euratom) št. 966/2012 Evropskega Parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije in razveljavitvi Uredbe Sveta (ES, Euratom) št. 1605/2002 (4) (finančna uredba); ugotavlja še, da se je agencija v letu 2014 že četrto leto zapored v celoti financirala s prihodkom od pristojbin za dejavnosti REACH ter dejavnosti razvrščanja, označevanja in pakiranja;
5.

na podlagi poročila Računskega sodišča ugotavlja, da je bil znesek odobrenih proračunskih sredstev v naslovu II (upravni odhodki), za katera so bile prevzete obveznosti in ki so bila prenesena v leto 2015, visok in je znašal 15 000 000 EUR (87 %); je seznanjen s tem, da je prenos teh sredstev v glavnem posledica zapoznelih javnih naročil za dozidavo in prenovo prostorov agencije v Strasbourgu; ugotavlja, da je bil tudi znesek prenesenih proračunskih sredstev v naslovu III (operativni odhodki) visok in je znašal 24 500 000 (85 %), prenos teh sredstev pa je bil v glavnem povezan z večletnimi pogodbami za vzdrževanje sistemov IT; je seznanjen s pripombo agencije, da je sprejela ukrepe za izboljšanje svojih zmogljivosti za načrtovanje, spremljanje in izvrševanje razpoložljivih proračunskih sredstev, skrbnejše usklajevanje operativnih in upravnih funkcij ter dopolnjeno zasnovo učinkovite notranje kontrole in njeno izboljšanje; poziva agencijo, naj zmanjša visoko stopnjo prenosa sredstev, saj je v nasprotju s proračunskim načelom enoletnosti;
10.

ugotavlja, da so še vseeno mogoče izboljšave v okviru sporazuma o sodelovanju, zlasti na političnem področju; je prepričan, da so Parlament, EESO in Odbor regij sposobni oblikovati dodatne sinergije, s katerimi bi povečali storilnost na področjih sodelovanja na vseh ravneh, in prosi, da se vzpostavijo dejanske in podrobne določbe o delovanju služb, ki si jih delijo tri institucije; zahteva, da se za člane odbora EESO pripravi anketa o zadovoljstvu glede storitev, ki jih nudi služba Evropskega parlamenta za raziskave; želi, da se ga še naprej obvešča o nadaljnji obravnavi sporazuma o sodelovanju;
4.

je seznanjen z informacijo v poročilu Računskega sodišča, da so pristojbine, ki jih je organ zaračunal nadzorovanim subjektom in so v začasnem izkazu poslovnega izida prikazane kot prihodki, obračunane na osnovi predvidenih, in ne dejanskih stroškov opravljenih nadzornih dejavnosti; je seznanjen, da je organ v letu 2014 razvil stroškovni model, ki temelji na dejavnostih in omogoča natančno spremljanje odhodkov za nadzorne dejavnosti; ugotavlja tudi, da organ ta model uporablja od leta 2015 in da po novem pristojbine za nadzor izračunava glede na dejanske stroške;
SL Uradni list Evropske unije C 265/166

P8_TA(2015)0245

Uporaba sredstev Solidarnostnega sklada EU: poplave v Romuniji, Bolgariji in Italiji

Resolucija Evropskega parlamenta z dne 7. julija 2015 o predlogu sklepa Evropskega parlamenta in Sveta o uporabi Solidarnostnega sklada Evropske unije v skladu s točko 11 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (poplave v Romuniji, Bolgariji in Italiji) (COM(2015)0162 – C8-0094/2015 – 2015/2079(BUD))

(2017/C 265/28)

Evropski parlament,

— ob upoštevanju predloga Komisije Evropskemu parlamentu in Svetu (COM(2015)0162 – C8-0094/2015),

— ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (1),

— ob upoštevanju Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (2), zlasti člena 10,

— ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (3), zlasti točke 11,

— ob upoštevanju pisma Odbora za regionalni razvoj,

— ob upoštevanju poročila Odbora za proračun (A8-0211/2015),

1. odobri sklep, priložen tej resoluciji;

2. naroči svojemu predsedniku, naj podpiše sklep skupaj s predsednikom Sveta ter poskrbi za njegovo objavo v Uradnem listu Evropske unije;

3. naroči svojemu predsedniku, naj to resolucijo, skupaj s prilogo, posreduje Svetu in Komisiji.

(1) UL L 311, 14.11.2002, str. 3

(2) UL L 347, 20.12.2013, str. 884.

(3) UL C 373, 20.12.2013, str. 1.
SL Uradni list Evropske unije C 366/171

P8_TA(2015)0406

Uporaba Solidarnostnega sklada EU za plačilo predplačil v proračunu za leto 2016

Resolucija Evropskega parlamenta z dne 25. novembra 2015 o predlogu sklepa Evropskega parlamenta in Sveta o uporabi Solidarnostnega sklada Evropske unije v skladu s točko 11 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju za plačilo predplačil v proračunu za leto 2016 (COM(2015)0281 – C8-0133/2015 – 2015/2123(BUD))

(2017/C 366/26)

Evropski parlament,

— ob upoštevanju predloga Komisije Evropskemu parlamentu in Svetu (COM(2015)0281 – C8-0133/2015),

— ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (1),

— ob upoštevanju Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (2), zlasti člena 10,

— ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (3), zlasti točke 11,

— ob upoštevanju skupnega besedila, ki ga je potrdil spravni odbor 14. novembra 2015 (14195/2015 – C8-0353/2015),

— ob upoštevanju poročila Odbora za proračun (A8-0335/2015),

A. ker je v skladu s členom 4a(4) Uredbe (ES) št. 2012/2002 v splošnem proračunu Unije dan na voljo znesek v višini 50 000 000 EUR za plačilo predplačil prek odobritev,

1. odobri sklep, priložen tej resoluciji;

2. naroči svojemu predsedniku, naj podpiše ta sklep skupaj s predsednikom Sveta ter poskrbi za njegovo objavo v Uradnem listu Evropske unije;

3. naroči svojemu predsedniku, naj to resolucijo, skupaj s prilogo, posreduje Svetu in Komisiji.

(1) UL L 311, 14.11.2002, str. 3

(2) UL L 347, 20.12.2013, str. 884.

(3) UL C 373, 20.12.2013, str. 1.
21.

poudarja, da se lahko s pomočjo iz ESPG sofinancirajo le aktivni ukrepi na trgu dela, ki vodijo do stalne in dolgoročne zaposlitve; ponovno poudarja, da pomoč iz ESPG ne sme nadomestiti ukrepov, za katere so odgovorna podjetja na podlagi nacionalnega prava ali kolektivnih pogodb, niti ukrepov za prestrukturiranje podjetij ali sektorjev;
C.

ker je bila uredba o ESPG sprejeta ob upoštevanju dogovora, doseženega med Parlamentom in Svetom, o tem, da se znova uvede merilo za uporabo ESPG zaradi krize, da se finančni prispevek Unije poveča na 60 % vseh ocenjenih stroškov predlaganih ukrepov, da se vloge za sredstva ESPG v Komisiji ter Parlamentu in Svetu obravnavajo učinkoviteje in se tako skrajša postopek ocene in odobritve, da se z vključitvijo samozaposlenih in mladih razširi obseg upravičenih ukrepov in prejemnikov ter da se financirajo spodbude za ustanovitev lastnega podjetja,